
  „Ak vylúčite nemožné, to, čo ostane, akokoľvek by to bolo nepravdepodobné, je zákonite pravda.“


  Arthur Conan Doyle


  


  „Jediný rozdiel medzi bláznom amnou je ten, že ja nie som blázon.“


  Salvador Dalí


  


  „… aj Daidalos práve tak zaplnil stavbu nesmiernym bludiskom chodieb aťažko sám našiel kvýchodu cestu: tak veľa úskokov skrývala stavba.“


  Ovídius, Premeny

  „Doktor, ako sa má?“


  Camille Nižinská si stiahla kožušinové rukavice ajemne si pomasírovala ruky. Vnemocnici bolo teplo ako vpekle, zatiaľ čo vonku vládla taká treskúca zima, až jej popraskala pokožka na prstoch. Doktor jej naznačil, aby počkala pred izbou. Pacientka spala. Zpomalého pípania elektrokardiogramu sa dalo predpokladať, že pokojne oddychuje, azobudiť ju neprichádzalo do úvahy.


  „Podľa lekárov je fyzicky vporiadku. Biochemický rozbor krvi naznačuje, že jej chýbajú nie­ktoré látky, ale nie je to nič vážne. Čo sa týka omrzlín, hoci sú nie­ktoré hlboké, nebude mať nijaké následky. Po psychickej stránke je to však iné. Poviem to po lopate: zpamäti jej všetko zmizlo.“


  „Keď hovoríte ‚všetko‘…“


  „Celý jej predchádzajúci život. Nepamätá si nič. Je ako nepopísaný list papiera.“


  Policajtka si prezerala podozrivú. Strapaté vlasy rámovali tvár, ktorá síce bola poznačená chladom, no na veľkom bielom vankúši pôsobila pokojne. Vytiahla zvrecka pero azápisník.


  „Budete mi to musieť vysvetliť, doktor. Nerozumiem, ako mohla zničoho nič ‚zabudnúť‘ celý svoj život azároveň si tu ležať na nemocničnej posteli, ak mi tvrdíte, že fyzicky jej nie je nič vážne. Tú ženu sme našli vlese celú od krvi vedľa mŕtvoly, zatiaľ nepovedala ani slovo ateraz mi vravíte, že si na nič nespomína?“


  Energicky otvorila zápisník, ktorý bol ešte úplne prázdny.


  „Nevieme nič! Ani onej, ani oobeti, ani ookolnostiach tejto strašnej tragédie. Ni­kto tú ženu nepozná, ni­kto ju ni­kdy nevidel. Nevie sa, kde sa vzala. Možno predstiera stratu pamäti, aby sme neodhalili jej totožnosť alebo aby sa vyhla prevzatiu zodpovednosti za svoje činy.“


  „Verte mi, nesimuluje.“


  „Vtom prípade mi to vysvetlite, presvedčte ma, aby som ja mohla presvedčiť svojich nadriadených. Budú potrebovať odpovede.“


  Fibonacci ju vzal na chodbu, za­vrel dvere aprstom ukázal na dvoch mužov, ktorí čakali opodiaľ.


  „Ktorý znich je váš nadriadený?“


  „Ani jeden. Sú to len kolegovia azložité prípady nezvládajú. Obaja čakajú iba na dôchodok. Aaby som bola úprimná, vtýchto končinách nie sme na čosi takéto zvyknutí. Viete, čo urobíme? Rozhlásime to. Bude to test, chápete?“


  Obaja muži ich snapätým výrazom sledovali.


  „Zájdem nám po kávu,“ odpovedal Fibonacci. „Čiernu aveľa cukru?“


  „Čítate mi myšlienky.“


  „Mám to tak trocha vnáplni práce. Zatiaľ choďte do vedľajšej izby, do dva­dsaťjednotky, budeme sa tam môcť vpokoji porozprávať.“


  Camille ho pozorovala, ako si vymenil zopár slov sjej kolegami. Potom sa vúvahách znova vrátila kpodozrivej. Opsychiatrii ani psychológii nič nevedela, ale doktorova verzia sa jej nepozdávala. Čo jej mohlo napáchať takú spúšť vhlave? Ačo je vlastne amnézia? Vedela tá žena napríklad počítať? Poznala aspoň svoje krstné meno, tušila, kto je?


  Keď napokon vošla do vedľajšej izby, uvidela skromné zariadenie: posteľ vrohu, dve stoličky, bielizník, maličký toaletný kútik. Podišla koknu. Bola na ňom taká námraza, až sa zdalo, že sklo každú chvíľu praskne. Zdruhého poschodia sotva rozpoznávala svoje auto fľaškovozelenej farby, ktoré stálo medzi dvoma sanitkami. Parkovisko bolo plné. Nemocnice acintoríny sa ni­kdy nevyprázdnia.


  Camille si vyzliekla bundu skožušinou, aako sa snažila zbaviť nervozity chodením hore-dolu po izbe, pohľadom zavadila osvoj odraz vzrkadle nad umývadlom. Vyzerala príšerne. Priveľa práce atoto vyšetrovanie to zrejme nijako nezlepší, povzdychla si vduchu. Zdalo sa jej, že zostarla opäť rokov. Bolo to určite očami, ktoré bývali zvyčajne také modré, no teraz akoby vyhasli, atiež prenikavým chladom, ktorý jej dráždil pokožku. Potiahla si popraskanú spodnú peru, ukazovákom pošúchala hranu nosa. Si strašne chudé, dievča moje. Príliš chudé… Potom si napravila golier na krémovej blúzke ana saku, vktorom sa topila, si zapla posledný gombík, aby pôsobila mohutnejšie. Nevedela prečo, ale vpsychiatrovej prítomnosti sa od začiatku necítila príjemne. To ten jeho orlí nos asýtočierne zrenice, ktorými akoby prenikal do najskrytejších kútov duše.


  Marc Fibonacci vošiel aj sdvoma pohárikmi, zktorých sa ešte parilo, anohou za sebou za­vrel dvere.


  „Prosím, sadnite si, slečna Nižinská. Dúfam, že máte čas. Čo vám teraz poviem, je ako otvoriť napínavý, mimoriadne temný román adostať sa kpäťsto stranám čohosi, čo pripomína horskú dráhu.“


  „Mám toľko času, koľko treba. Je dôležité, aby sme otomto prípade zistili pravdu.“


  „Hm, pravdu…“


  Fibonacci podišiel koknu, kde stála pred niekoľkými minútami. Chvíľu mlčal spohárikom pri ústach. Potom sa knej otočil.


  „Mozog dokáže použiť neuveriteľné mechanizmy, aby ochránil myseľ. Neustále sa prispôsobuje, znova povstáva zpopola… Dokáže nachytať aj sám seba. Vymyslené spomienky berie ako skutočné. Napríklad môžeme byť presvedčení, že nás ako deti niekto napadol vškolskej jedálni, hoci sa to ni­kdy nestalo. Viete, ako sa tento jav nazýva?“


  „Vôbec, som len policajtka…“


  „Paramnézia. Človek je presvedčený, že niečo už videl, že to kedysi zažil… Pričom ide očis­tý výmysel. Tak­že kde je vtom pravda, ak veríte, že to, čo máte vpamäti, sa naozaj stalo?“


  Postavil sa pred ňu avybral čosi zvrecka.


  „Hráte šach, slečna Nižinská?“


  „Poznám pravidlá, to je tak všetko…“


  „Toto mala pri sebe. Je to čierny strelec.“


  Camille si vzala päťcentimetrovú drevenú figúrku do ruky.


  „Ako pri sebe? Nič sme nenašli…“


  „Hovoril som sňou,“ prerušil ju Fibonacci svážnou tvárou. „Kým pacientka stratila pamäť, vysvetlila mi od apo zet, čo sa stalo.“


  Camille neskrývala prekvapenie. Prečo im túto zásadnú informáciu Fibonacci nepovedal už skôr?


  „Priznala sa kvražde?“


  „Je to… zložitejšie. Musím sa vám priznať, že za celú svoju kariéru som sa nestretol stakým prípadom. Ato som mal množstvo pacientov. Ona je ojedinelý prípad.“


  Vzal si späť šachovú figúrku aukázal na zápisník, ktorý si policajtka položila na kolená.


  „Správne, zapisujte si, poznačte si všetko, čo sa dá, hoci príbeh, ktorý vám rozpoviem, je dlhý azložitý. Je určite najzvláštnejší, aký budete za svoj život počuť. Také sú len vrománoch. Apredsa.“


  Camille otvorila čis­tý zápisník. Prvá strana.


  „Mimochodom, ešte odbočím,“ poznamenal Fibonacci. „Mám veľmi rád operu aklasickú hudbu. Vaše priezvisko mi vŕta vhlave, odkedy sme sa prvýkrát videli. Aby som otom už nemusel premýšľať: nie ste príbuzná Václava Nižinského, slávneho ruského tanečníka minulého storočia, ktorý trpel schizofréniou?“


  „Môj starý otec pochádzal zo Slovenska. Bol robotník. Soperou toho nemal veľa spoločné. Aspoň si myslím, že by som vedela, keby ten tanečník bol medzi mojimi predkami.“


  „Ak vás to zaujíma, rád vám oNižinskom niekedy poviem viac…“


  Vari ju za takýchto okolností zvádzal? Ten chlapík bol zjavne mimo, atak Camille radšej len pokývala hlavou.


  „Vráťme sa knášmu prípadu,“ pokračoval akoby nič. „Vprvom rade treba vedieť, že vpríbehu, oktorý sa svami podelím, je päť hlavných postáv. Všetko sú ženy. Zapíšte si to, bude to neskôr dôležité: novinárka, psychiatrička, obeť únosu, spisovateľka…“


  Starostlivo si pod seba údaje o ženách zapísala. Rozmýšľala, či jedna znich neleží na posteli za priečkou. Pravdepodobne áno, ale ktorá? Novinárka? Možno tá unesená? Vtom prípade mohla byť korisťou chlapíka stvárou rozmlátenou kutáčom na kašu. Bola to pomsta? Šlo ztoho toľko zúrivosti… Čis­té šialenstvo. Camille mala stále pred očami chatu, kde sa všetko až po strop červenalo. Ako vscéne zhororu.


  Keď zdvihla zrak, Marc Fibonacci na ňu upieral chladný anevyspytateľný pohľad, ako to psychológovia robievajú. Určite je to pancier, bez ktorého by sa pri celodennom skúmaní narušených prejavov psychiky nezaobišiel.


  „Novinárka, psychiatrička, obeť únosu, spisovateľka,“ pre­čítala zpoznámok. „Chýba mi piata postava…“


  Lekár sa lepšie usadil azhlboka nadýchol. Policajtka nevedela vyhodnotiť, či je unavený, alebo jej ­chce naznačiť, že je príliš netrpezlivá.


  „Tá sa objaví až neskôr, je kľúčom kvšetkému,“ odpovedal. „Kto je, vám budem môcť povedať až na záver príbehu. Teraz si len vypočujte až do konca, čo sa chystám rozprávať…“


  Natiahol pred ňu ruku sčiernym jazdcom.


  „Asústreďte sa, lebo ten príbeh je naozaj ako bludisko, vktorom sa všetko prepletá. Čo sa týka piatej osoby, je niťou vbludisku, ktorá vám, ato som si istý, zodpovie všetky otázky.“

  Pri svetle stolovej lampy Lysine dokončila článok oželezničnom priecestí vOisseli, kde pokazená signalizácia zapríčinila zrážku nákladného vlaku atraktora zablokovaného závorami. Nezvyčajná nehoda, ktorá si, našťastie, nevyžiadala nijaké obete na životoch: traktorista stihol vyskočiť zkabíny alokomotíva zachytila len zadnú časť traktora, tak­že náraz nebol až taký silný.


  Novinárka si text ešte rýchlo prečítala, alen čo ho uložila na redakčný server Normandského kuriéra, zavolala svojmu nadriadenému, aby sa pred uzávierkou uistila, že je všetko vporiadku.


  „Nie je to nijaké veľdielo, ale na papieri to bude fungovať,“ povedal. „Svedectvo traktoristu je fajn, podarilo sa ti vystihnúť, že chlapík bol vyľakaný, to je hlavné. Chýba už len dôvod, prečo sa tá závora zničoho nič spustila. Škoda!“


  „Viac budeme vedieť zajtra. Grégory preberie štafetu, už som mu dala telefón na môj kontakt uželezničiarov vSNCF.“


  „Okej. Zatiaľ to zverejníme takto apotom uvidíme. Čo sa týka toho tvojho veľkého článku oelektrosenzibilite, mohla by si mi ho odovzdať odva týždne?“


  Normandský kuriér každý mesiac prinášal desať strán so „špeciálnou témou“. Do budúceho čísla mala Lysine napísať článok omužovi zmestečka Mont-Saint-Aignan, ktorý sa doma zabarikádoval do akejsi Faradayovej klietky, pretože neznášal vlnenie auž nebol schopný viesť normálny život. Tak trocha náhodou zistila, že existujú hyperelektrosenzitívni ľudia, aurobila si prieskum.


  „Jasné, budeš ho mať načas.“


  „Super. Vtom prípade ťa už nebudem zdržovať. Adrž sa.“


  Lysine sa poďakovala, zložila ašla si zbaliť veci na cestu, ktorá ju čakala na druhý deň.


  Odkedy sa presťahovala do Rouenu, ešte nebola vo svojom dome, ktorý sa nachádzal dve hodiny cesty severne od Paríža vmestečku Mesnil-Amelot. Vlámanie ju tak šokovalo, že sa radšej odsťahovala ztejto oblasti, čím zároveň pochovala aj svoju krátku kariéru nezávislej novinárky. Pokúsila sa pracovať na voľnej nohe, no zistila, aké je ťažké texty predať. Len zriedkakedy si redakcie niečo objednali, čo vyplývalo zich nízkych rozpočtov, no aj ztoho, že vsúčasnosti sa informácie museli šíriť okamžite, byť rýchlo zverejnené aohromujúce. Vprvom rade bolo treba vyvolať senzáciu.


  Tak­že keď sa knej vlámali, rezignovala, na všetko sa vykašľala anašla si pokojnejšiu prácu vRouene: vNormandskom kuriérovi hľadali reportéra do terénu, ktorý by pokryl miestne dianie. Inými slovami: dobrovoľníka do rubriky ozrazených psoch. Nebola to nijaká sláva, no prispievať do čiernej kroniky pre ňu znamenalo dostávať plat apredovšetkým bola ďaleko od Mesnilu. Prenajala si zariadený byt na rouenskom predmestí. Acítila sa tam dobre. Už to boli skoro tri mesiace aprišiel čas dať raz anavždy zbohom predchádzajúcemu životu. Opraviť dom, ktorý zdedila po rodičoch, upratať ho akontaktovať realitné kancelárie, aby ho zaradili do ponuky na predaj.


  Do cieľa dorazila na druhý deň skoro ráno. Mestečko Mesnil bolo príjemné, hoci sa nachádzalo blízko letiska Charla de Gaulla– jeho obyvatelia vstávali achodili spať podľa toho, ako štartovali lietadlá. Dom stál osamotene, nijakí susedia, okolo rástli cyprusy ana futbalovom ihrisku pred ním sa po rannom mraze belela tráva. Kabriolet zaparkovala na príjazdovej ceste, vybrala preplnenú schránku na poštu asobavami strčila kľúč do zámky. Kvlámaniu došlo raz večer, keď si bola zabehať. Votrelci sa prešmykli zozadu, od suterénu až po povalu prevrátili všetko hore nohami. Zdá sa, že to urobili iba preto, aby jej ukradli note­book, peňaženku atelefón.


  Na dlažbe vmiestnostiach sa už usadila vrstva prachu. Nie­ktoré kusy nábytku boli stále prevrátené. Páchatelia dokonca porozbíjali poháre aporcelán zpríborníka. Niekoľko dní po tom, čo polícia zaistila stopy, dala Lysine vymeniť okno, ktorým vnikli dnu, nechala všetko tak aodišla za novým životom.


  Ztoho miesta sa jej robila husia koža. Už by tu ni­kdy nemohla žiť. Lenže tento dom bol jednou zposledných vecí, čo ju spájali srodičmi, ktorí prišli pred piatimi rokmi oživot pri strašnej tragédii. Niekedy sú to traktory, ktoré uviaznu na koľajniciach, inokedy plné autobusy, ktorým zlyhajú brzdy askončia vrokline. Jej otec aj mama boli medzi nešťastníkmi, ktorí zomreli na mieste. Dve udalosti zčiernej kroniky, jedna neuveriteľnejšia než druhá, apresne také prípady zapĺňali stĺpčeky novín každý deň. Lysine to vedela najlepšie.


  Vdome bolo chladno. Šla zapnúť kotol azložila si tašku vo svojej izbe na poschodí. Aj tam neznámi vlamači všetko poprehadzovali. Skriňu, posteľ, kúpeľňu… Dokonca rozbili aj zrkadlo. Mladá žena sa zahľadela na svoj odraz včrepoch. Videla kúsky svojej tváre, jedno modré oko vyššie než to druhé, čudný nos, skrivené ústa. Tvár ako znočnej mory, ktorá sa pri pohybe deformovala, až sa cez pootvorené pery ukázali aj zuby. Naraz pocítila vhrdle tlak, akoby jej zútrob vystupovala akási ruka asnažila sa ju zadusiť. Vydesene vykríkla acúvla. Rýchlo zišla na prízemie azapla televízor. Hudobný kanál. Hlasitosť na maximum. Potrebovala hluk. Netvor vyliezol zhlbín, tá predstava, ako jej zúst vychádza ruka, dusenie… Nestalo sa jej to prvýkrát. Apotom tu boli aj jej spomienky na udalosti zminulosti, ktoré matneli. Lysine sa musela stále sústreďovať, aby si spomenula na nie­ktoré veci, da­ktoré mená…


  Kým sa dom vyhrieval, skočila na nákup do neďalekej samoobsluhy. Košík mala plný mrazených polotovarov, ktoré rovnako ako jej boky aokrúhle líca svedčili ozávislosti od nezdravého jedla. Keď sa vrátila, prešla si kopu pošty. Reklamy, faktúry, oznámenia odoporučených zásielkach. Obsah jednej obálky ju prekvapil: vyzývali ju, aby obnovila trojmesačný prenájom na pošte vAmiens, ktorý sa mal končiť otýždeň neskôr. Šlo oschránku. „P.O.Box 144, Lysine Bahrtová, Amiens.“ Ona si však nič také nezriadila.


  Urobila si kávu, osladila ju dvomi kockami cukru azavolala na poštu vAmiens. Zamestnanec, ktorému sa dovolala, jej potvrdil, že box bol zriadený na jej meno takmer pred troma mesiacmi. Lysine si pomyslela, že pôjde omenovkyňu, no na zmluve bola jej adresa vMesnile. Keď zložila, bola zmätená. Do Amiensu ni­kdy vživote nevkročila. Očividne došlo knejakému omylu…


  Vzápätí sa vybrala na pobočku pošty vMesnile, aby si vybrala doporučené zásielky– bol medzi nimi aj nový vodičský atechnický preukaz, ktoré uviedla medzi ukradnutými vecami po vlámaní–, zastavila sa tiež na radnici vGoussainville po nový občiansky preukaz, potom si dala sendvič avyrazila do Amiensu. Musela vybaviť tú záležitosť sP.O.Boxom.


  Keď prišla na poštu, vyžiadala si zamestnanca, sktorým hovorila po telefóne. Ukázal jej formulár, ktorý vraj vyplnila apodpísala.


  Lysine sa pokúšala zachovať chladnú hlavu: nebolo to ani jej písmo, ani podpis. Niekto sa za ňu vydával.


  „Neviem, čo povedať, celkom mi to vyfučalo zhlavy,“ zaklamala, keď mu vracala zmluvu. „Anemôžem nájsť ani kľúč, samozrejme. Mohla by som sa aj tak dostať ktomu P.O.Boxu?“


  Muž si ju zvláštne obzrel, skontroloval občiansky preukaz, ktorý mu podala, aprehrabal sa vzásuvke.


  „Stratený kľúč vám vyfakturujeme,“ zašomral.


  Zaviedol ju až kstene sP.O.Boxmi, odomkol číslo 144 avrátil sa na svoje miesto za okienkom. Lysine vmalej priehradke našla hnedú obálku. Hrubú. Bez známky. Niekto ju tam dal len tak. Vhornom rohu bola rukou zjavne vrýchlosti načmáraná adresa: Nábrežie de l’Industrie 34, Athis-Mons.


  Keď sa sbalíčkom vrátila kokienku, zamestnanec si všimol, že je zmätená. Požiadala ho, aby jej znova ukázal zmluvu, odfotografovala si ju, zaplatila desať eur za stratený kľúč aoznámila mu, že prenájom P.O.Boxu si už neobnoví. Potom nasadla do auta. Potrebovala si trocha vydýchnuť.


  Tá istá osoba, ktorá si privlastnila jej totožnosť pri založení P.O.Boxu, určite napísala adresu na hnedý papier a, logicky, obálku aj vložila do poštovej schránky. Ale kedy? Apredovšetkým prečo? Lysine preletela stránky zmluvy: poplatok bol uhradený vhotovosti, mobilné číslo neuvedené. Inými slovami, nemala sa ktej podvodníčke ako dopátrať.


  Roztrhla obálku avybrala znej kľúčik aokrúhlu škatuľu zčierneho plastu, na ktorom bol prilepený štítok stelefónnym číslom. Nad ním bolo rovnakým písmom poznačené: „Film H.C.“


  Sobavami nadvihla vrchnák.


  Vnútri bol kotúč.


  Osemmilimetrový film.

  Osada Bout-du-Croc, stratená kdesi uprostred národného parku Vogéz, bývala vdávnych časoch domovom osemdesiatich deviatich duší. Piekli tam chlieb aopracovávali drevo. Miesto, kde líšky dávajú dobrú noc. Dostať sa do osady aj znej sa dalo jedinou cestou, ktorá sa kľukatila cez hustý anedot­knutý les, odkiaľ viedla do mestečka vzdialeného pätnásť kilometrov. Kam oko dovidelo, čneli na všetky strany len stromy, až človeka ovládol závratný pocit, že patrí kposledným obyvateľom zemegule.


  Táto odľahlá oblasť so starnúcim obyvateľstvom sa zopár rokov po ničivej druhej svetovej vojne postupne vyľudnila astavby tak boli vydané napospas času. Ostali znich už len ruiny, ktoré sa spodporou krajského zastupiteľstva podujalo zrenovovať združenie snázvom Bez vlnenia.


  Zababušená do hrubého vlneného šálu asušiankou farby kaki na hlave dorazila Véra Clétornová na základňu. Členovia združenia, ku ktorému patrila, ju zriadili na mieste, kde kedysi stála pekáreň. Robotníci si zdosák aplastových plachiet urobili provizórne zastrešenie apostavili múry okolo niekdajšej pece. Vnútri bolo rovnako zima ako vonku, no aspoň tam bolo sucho anefúkal vietor. Bola tam aj cisterna spitnou vodou azásobník snaftou, tak­že sa tu každý mohol napiť, umyť, doplniť palivo do generátora na elektrinu alebo sa ohriať.


  Mladá žena si zubami stiahla hnedé rukavice, na betón položila desaťlitrovú kanistru avpodrepe si do nej zkohútika na zásobníku napúšťala palivo. Napravo od nej sa čosi zaligotalo apritiahlo jej zrak. Obaly zčipsov a zosušienok sa povaľovali medzi zvyškami topiaceho sa snehu zpodrážok. Boli tam aj tri použité azhúžvané papierové vreckovky aprázdna fľaša od minerálky.


  Spomedzi odpadkov zodvihla knihu. Šlo oromán sná­zvom Dievča, čo prišlo ztieňa, napísala ho nejaká Sophie En­richz, oktorej ni­kdy nepočula. Na tmavej obálke bola zachytená ženská tvár, popukaná ako stará fajansa, vrch hlavy sa jej rozpadal na dieliky, modré oči vyzerali sklené, pery kamenné avlasy mala svetlé. Otočila knihu, aby si prečítala zhrnutie. Príbeh oväznení, strete medzi tyranom aunesenou obeťou.


  Kanistra bola takmer plná. Véra zknihy utrela vodu aj blato, strčila si ju pod páperovú vetrovku azastavila prúd paliva. Nevedela, komu tá kniha patrí aako sa tam dostali odpadky, no tešila sa, že má niečo na čítanie vnádeji, že príbeh bude stáť za to.


  Chladný vietor ju zaštípal na lícach, len čo znova vystrčila nos do mrazu. Ako kráčala s kanistrou, pod nohami vzimných topánkach jej vŕzgal sneh adych sa menil na obláčiky pary. Stovky stôp od podrážok sa rozchádzali do všetkých smerov astrácali sa vlese čiernom ako noc. Zanechali ich tí, čo si prišli doplniť palivo ako ona. Odkedy sa skrátili dni, stretávala čoraz menej stroskotaných súputníkov. Vychádzali len vnajnevyhnutnejších prípadoch ainak sa zatvárali na svojich niekoľkých štvorcových metroch, kde sa snažili čo najlepšie prežiť najdrsnejšie mesiace vroku.


  Kým sa vydala na cestu po lesnom chodníku, prešla popri opravovaných múroch, lešeniach, paletách spoprikrývaným materiálom, odkiaľ odbočila ksvojmu autu, ktoré stálo neďaleko. Oprášila zneho hrubú vrstvu snehu, ktorá ho pokryla, na zámku naliala vrchnák mazutu, aby sa odmrazila, asadla si za volant. Motor naštartoval na prvý pokus. Nechala ho ísť dobrých desať minút, ako to robievala vždy. Tento ford bola tá najhodnotnejšia vec, čo jej ostala zpredchádzajúceho života. Bez neho by sa nedokázala dostať do mesta avybaviť si nevyhnutné nákupy, ibaže by si chcela urobiť tri­dsaťkilometrový výlet pešo tam aspäť alebo požiadať niekoho opomoc, čomu sa chcela vyhnúť. Vedela, že všetci sú tu otvorení asolidárni, ale ne­­chcela byť nikomu nič dlžná.


  Keď už sedela vaute, zohriala si ruky teplým vzduchom zventilácie. Pozrela do spätného zrkadla. Podlhovastú tvár mala unavenú, zčerveného nosa jej stále tieklo asvetlé vlasy, ktoré jej padali na plecia, by si už zaslúžili zarovnať. Už sa ne­­chcela takto zanedbávať. Rozhodla sa, že na druhý deň sa pôjde dať ostrihať.


  Povzdychla si. Na tomto mieste aj dýchanie narúšalo nepredstaviteľné ticho– to hlbinné ticho, ktoré jej už liezlo na nervy. Cez predné sklo videla kúdoly, ktoré sa dvíhali ponad vrcholky stromov. Ostatní. Tri­dsaťštyri osôb vkaravanoch, dodávkach alebo obytných moduloch okolo opustenej osady. Hyperelektrosenzitívci ako ona. Osoby, ktorých organizmy už netolerovali vysokofrekvenčné vlny, ktoré sa šírili zwifi zariadení aj mobilných telefónov. Symptómy boli strašné: permanentné hučanie vušiach, opakované prejavy psoriázy, nespavosť, no predovšetkým ukrutné migrény, ktoré nebolo možné zmierniť nijakými liekmi ani terapiami.


  Nie­ktorí spomedzi nich sa pokúšali ešte pred tým, ako objavili toto územie nikoho, odizolovať svoje niekdajšie obydlia špeciálnymi stavebnými hmotami, dokonca nosili aj prilby zakrývajúce celú hlavu, vyrobené sprímesou živice, ktorá im mala chrániť mozog pred neviditeľným žiarením. Skúsili všetko, len aby im to dunenie vhlave ustalo. Žiadne ztýchto vylepšení však nefungovalo. Ani jedna zo štúdií, ktoré vypracovalo WHO, nepotvrdila vlny ako príčinu hypersenzibility. Liečba neexistovala, prakticky sa vtejto oblasti nerobil nijaký výskum aproblém sa nedal vyriešiť ani zmenou bydliska, pretože vláda ­chcela eliminovať zóny bez signálu– vysielače pokrývali aj tie najzapadnutejšie územia vkrajine asatelitná sieť zasiahla každý štvorcový meter, ktorý bol dovtedy ušetrený. Pre týchto vysilených ľudí bez nádeje, ktorí predstavovali čosi ako povolené straty, to bolo čis­té peklo. Stávali sa znich „stroskotanci vĺn“, ako ich nazývali.


  Našťastie sa za nich bila hŕstka organizácií aasociácií, medzi ktorými bolo aj združenie Bez vlnenia. To si dalo za cieľ znova postaviť osadu velektromagneticky čis­tej oblasti– bolo to dané členitosťou územia aúplnou absenciou ľudskej činnosti vokruhu pätnástich kilometrov– avbudúcnosti znej urobiť obývateľnú ekoosadu pre asi stovku hyperelektrosenzitívnych osôb. Dokonca mali vpláne aj nejaké podnikateľské aktivity so „zelenými hosťovskými izbami“ pre vystresovaných dovolenkárov spevnou vôľou, ktorí by si na zopár dní odopreli akúkoľvek komunikáciu svonkajším svetom.


  Véra patrila kpomocníkom, ktorí od začiatku jari až do polovice jesene asistovali robotníkom pri rekonštrukčných prácach, za čo mali dočasné ubytovanie aplat. Predstavovalo to akýsi spoločenský apracovný život, ktorý trval, kým bolo pekné počasie. Vzime sa však na stavenisku nič nedialo, akoby sa všetko stratilo vtemnote, ahyperelektrosenzitívci– niekdajší úradníci, učitelia, bankári bez rodinného života…– sa skrývali vo svojich skromných príbytkoch, pretože nemali kam ísť.


  Les bol pre nich priestor, vktorom mohli slobodne žiť.


  Aj to najstrašnejšie väzenie.

  Tma. Hustá, nepreniknuteľná. Platilo to, či už mala oči otvorené, alebo zatvorené. Vždy keď Julie ­chcela zažmurkať, cítila odpor akejsi šuštiacej látky. Zdalo sa jej, že sa vznáša vinej dimenzii ďaleko od sveta ľudí. Bola prepojená so svojím vnútrom, stým prostredím, kde cirkuluje kyslík, bije srdce, krvinky narážajú vtepnách do stien.


  Žijem. To jej napadlo ako úplne prvé, keď sa vedomie predralo cez reflexy. Hoci bola Julie otupená, tušila, že sa stalo čosi vážne avšetko sa jej vhlave začalo motať. Hučanie motora, vnímanie rýchlosti, zápach nemocničných prostriedkov. Ačosi, čo jej bránilo prehĺtať. Dýchací prístroj. Zaintubovali ju. Škaredo spadla? Možno mala nehodu? Tak či onak, bola vkritickom stave. Rýchlo, bolo treba postupovať rýchlo. So zapnutými sirénami raziť cestu. Pohotovosť, operačná sála, anestézia, operácia.


  Toto vysvetlenie však jej mozog takmer okamžite odmietol. Vhrdle ju totiž neomínala hadička, ale zapáchajúca handra. Upchávala jej ústa. Mala mastnú anaftovú chuť. Julie bolela hlava, cítila zápach, zktorého jej bolo na vracanie aktorý sa vracal ako príboj. Znova upadala do mdlôb, akoby sa spopod akejsi vrstvy ľadu nemohla nadýchnuť, až kým horko-ťažko nevypláva na hladinu. Snažila sa kričať, no zvuky, ktoré vydávala, sa nedostali ani kzapchatým perám, sotva jej rozvibrovali nosné dierky.


  Vtedy to Julie pochopila. Bola spútaná, ruky mala zviazané za chrbtom, chodidlá stlačené jedno kdruhému. Zápästia ju pálili, členky mala stiahnuté tak pevne, až ju boleli. Keď sa znova aznova pokúšala kričať, dusila sa. Ako sa zo všetkých síl snažila zmeniť polohu, z každej strany do niečoho narážala. Popri prehadzovaní zrazu akoby zdiaľky začula tlmený zvuk. Hudba. Kufor auta. Bola zavretá vkufri.


  Hlavou jej vírili otázky. Kde? Ako? Prečo? Jej pamäť sa schovávala za čiernym závesom, ktorý sa jej nedarilo odhrnúť. Hlava sa jej krútila, niečo jej museli pichnúť alebo ju udierali, až kým neomdlela. Vmysli sa jej mihali len záblesky, útržky nesúvislých spomienok. Ona na bicykli. Zráz, skaly. Učebňa. Smeje sa. Je pizzu skamoškou. Tancuje. Potok jej kríži cestu. Potom nič, len tma vdlhom, predlhom tuneli.


  Srdce sa jej rozbúchalo, akoby šprintovala. Tieto veci sa diali inde, vo veľkých mestách alebo vtelevíznych seriáloch, ale nie jej, sedemnásťročnej gymnazistke, obyčajnej pubertiačke, ktorá nebola ani bohatšia, ani chudobnejšia než ktorákoľvek iná, možno celkom pekná, lebo mala modré oči, svetlé vlasy so sýtym odtieňom avyšportované telo, no zasa nebola nijaká šupa. Aitak…


  Uniesli ju. Tá veta pôsobila ako zásah bleskom. Všetko tomu nasvedčovalo. Znásilnia ju. Zomrie. Už ju nepustia. Prečo by si boli dali tú námahu analožili ju do auta, keby sa ju neskôr chystali pustiť? Nie, jej nahé telo sa určite nájde špinavé, dopichané nožom niekde vpoli alebo na nejakej skládke.


  Aztej hudby, ktorá sa ozývala vtesnej blízkosti, šalela. Človek, ktorý bol zodpovedný za jej nešťastie, pokojne počúval rádio. Obyčajný vodič, ktorý sleduje cestu, len stým rozdielom, že má vkufri dievča.


  Znova sa začala metať. Po každom náraze jej do končatín vystreľovala bolesť. Musela sa však odtiaľ dostať. Aj keby sa mala vymrštiť na vozovku, aj keby si mala ublížiť. Tak to robili ľudia vo filmoch, vyskakovali dokonca zvlakov. Avždy sa ztoho dostali.


  Zrazu brzdy zaškrípali aJulie hodilo ostenu za zadnými sedadlami. Auto zastalo, no motor stále bežal. Začula zvuky rýchlych krokov, akeď jej tvár ovanul chladný ­vzduch, stuhla. Vzápätí ju niekto udrel do tváre. Bolesť jej pulzovala až vspánkoch. Potom zacítila na krku pod ohryzkom hrot noža.


  „Ešte raz apodrežem ťa. Rozumieš?“


  Juliine slzy sa vpíjali do látky, ktorou mala previazané oči. Vzlykajúc prikývla askrútila sa ako zviera, čo sa chytilo do pasce.


  „Ak sa dusíš, dýchaj nosom. Aneslintaj, pretože nedostaneš ani kvapku vody. Fľandra.“


  Rázne zabuchnutie kufra. Ochvíľu už bolo auto znova vpohybe. Apsychické mučenie pokračovalo. Čosi si totiž všim­la. Prízvuk. Muž hovoril sprízvukom typickým pre východnú Európu. Pre krajiny, kde unášajú dievčatá apotom ich držia vpivniciach, mučia, oblečú apredajú ako prostitútky do zahraničia. Fľandra. Často pozerala reportáže. Uvedomovala si, že to bolo buď to, alebo smrť. To asmrť…


  Musela sa za každú cenu upokojiť. Ak sa dusíš, dýchaj nosom. Akoby mala na výber! Nádych, zadržať dych, výdych. Znova. Nádych, zadržať dych, výdych. Španielska hra. Pešiak na e4, pešiak na e5. Jazdec na f3, jazdec na f6. Hoci jej horelo líce, predstavila si figúrky, šachovnicu, vduchu videla dvoch protihráčov, odrecitovala si prvé ťahy až po varianty. Jazdec na a5, Pollockova obrana. Pešiak na b6, Owenova obrana… Srdce sa jej napokon upokojilo, začala normálne dýchať. Možno to bol len zlý sen, zobudí sa avšetko bude ako predtým.


  Kiežby to nebola pravda…


  Skrútila sa na bok akolená si pritlačila ktrupu, aby sa zohriala. Nebola nahá. Čo mala na sebe? Botasky, zimné cyklistické nohavice, termobundu. Áno, bolo to tak. To mávala oblečené, keď sa chodila bicyklovať. No nech sa akokoľvek snažila, jej posledné spomienky až tam nesiahali. Uvedomila si však jednu vec, ktorá ju upokojila: nevyzliekol ju. To bolo dobre, dokonca výborne, možno jej napokon neublíži. Bude mať výčitky avyloží ju niekde na krajnici. Nevidela mu tvár, ni­kdy sa naňho nepozrie. Len čo to bude možné, poprosí ho, aby ju pustil, odprisahá, že nič nepovie, vysvetlí mu, že ho nemá ako identifikovať. Malá rošáda, jazdec na d4. Pešiak na b4…


  Ubiehajúce minúty predstavovali peklo. Po každej sa vzďaľovala od domova, od rodiny akaždá ju možno ťahala do zahraničia, kde ju nebude hľadať ani jej otec. Koľko únosov sa podarilo objasniť? Vkoľkých prípadoch sa obete vrátili domov? Kým ju trápili tieto otázky, minúty sa menili na hodiny. Tri? Päť? Osem? Bolo vonku tma? Ako dlho bola vbezvedomí? Pokúšala sa pohnúť látkou, ktorou mala zapchaté ústa, aby uvoľnila aspoň nejaké sliny. Hrdlo mala úplne vyschnuté! Anavyše to už dlho nevydrží: bude sa musieť pocikať.


  Motor začal častejšie meniť otáčky. Raz spomaľovali, raz zrýchľovali. Počula aj tikanie smeroviek, cítila odstredivú silu na kruhových objazdoch. Auto zastavovalo, potom sa znova dávalo do pohybu. Nachádzali sa vmeste. To znamenalo, že vblízkosti sú ľudia. Možno niekoľko metrov od nej. Keby znova začala búchať do karosérie aozývať sa, možno by jej pri troche šťastia niekto prišiel na pomoc. Okamžite však tento hlúpy anebezpečný nápad zavrhla. Keby sa jej to nepodarilo, ten šialenec by ju bez váhania zabil.


  Ešte ubehol nejaký čas, kým auto spomalilo. Vtemnote Julie vnímala bubnovanie dažďa na karosérii. Vonku riadne pršalo. Počula aj nápory vetra, ktoré už boli také silné, že prenikali cez škáry aj do jej mobilnej cely. Auto sa kolísalo, vozovka bola posiata výmoľmi ahrboľmi. Vtedy to pochopila: odvážali ju na opustené miesto, pretože už nastal čas. Čas skončiť sňou.


  Prvýkrát sa motor celkom zastavil. Na chvíľočku sa jej vďaka tichu uľavilo, no tento pocit okamžite vystriedala hrôza. Celou silou sa pritlačila okufor, tak­že cítila každý hrbolček na jeho dne. Plakala. Ne­­chcela zauta vyjsť. Buchli dvere. Cvaknutie, otvorenie kufra. Zistila, že čo považovala za hustý dážď, bol vskutočnosti piesok. Piesok, ktorý rozvíril vietor aktorý prenikal do priestoru okolo nej.


  Plece jej zmeravelo od prudkej bolesti, potom vo svaloch pocítila pálenie. Akoby sa jej po ramene, trupe, čeľusti rozpínali plamene. Zmeravenie. Posledná vec, ktorú si Julie pamätala, kým stratila vedomie, boli tieto slová, ktoré jej nejaký iný muž bez prízvuku zašepkal rovno do ucha.


  „Myslela si si, že si nesmrteľná?“


  

  



  Koniec ukážky

